DESPIDO/CESES EN XERAL 1074/2014. NOTIFICANDO A DINAMIZACIÓN DO MEDIO RURAL.
ADMINISTRACIÓN DE XUSTIZA — Xulgados do Social — De Lugo (Edictos xudiciais, 29/05/2015)

Fago saber: Que no PROCEDEMENTO 1074/14 deste Xulgado do Social, seguidos a instancia de Dª Gabriela Ines Humara Oswald contra a empresa Dinamización do Medio Rural e outros, sobre Extinción de contrato e cantidade, ditouse sentenza en data 6 de Febreiro de 2015, cuxa parte dispositiva se adxunta: “DECISIÓN.-Acollo a demanda de extinción e reclamación de cantidade formulada por María Carmen Álvarez López contra ASOCIACIÓN PROFESIONAL DE XÓVENES AGRICULTORES, ASOCIACIÓN AGRARIA JÓVENES AGRICULTORES-ASAJA GALICIA, XESTIÓN E ACONSELLAMENTO, ASOCIACIÓN PROFESIONAL DE SELVICULTORES DE GALICIA, ASOCIACIÓN PROFESIONAL DE SELVICULTORES DE ESPAÑA, ASOCIACIÓN DE MULLERES E FAMILIAS DO ÁMBITO RURAL GALEGO (AMFAR), ASOCIACIÓN DE PROPIETARIOS RURALES E PRODUCTORES DE CAZA DE GALICIA (APROCA), SOCIAL MEDIA 21, SL, MEDIA 21, S. L., COMUNI-K2 COMUNICACIÓN, SL, CONSORCIO RENASCI, SEMEGEN, PROYECTOR FORMATIVOS SIGLO XXI, CENTRO PROVINCIAL DE XÓVENES AGRICULTORES, ASOCIACIÓN PARA EL FOMENTO DE LA RIQUEZA FORESTAL DE GALICIA (AFRIGOCA), DINAMIZACIÓN DO MEDIO RURAL, ACONSELLAMENTO INTEGRAL DE EXPLOTACIÓNS, ASOCIACIÓN DE TRABAJADORES AUTÓNOMOS DE ESPAÑA e ASOCIACIÓN DE AUTÓNOMOS DE GALICIA-AUDEGALIA de tal xeito que: Fica extinguida a relación laboral.-Condeno ás empresas demandadas a aboar de xeito solidario a Gabriela Ines Humara Oswald a cantidade de 29.757,24 euros en concepto de indemnización.-Condeno a ás empresas demandadas a aboar de xeito solidario a Gabriela Ines Humara Oswald a cantidade de 24789,70 euros, cantidade sobre a que se reportarán os xuros do 10 por cento.-2. As cantidades anteriores serán asumidas polo FOGASA dentro dos límites e cos requisitos legais e regulamentarios que, no seu caso, lle corresponden.-3. As custas do procedemento (que incluirán os honorarios do/a letrado/a/graduado/a social da actora ata o límite máximo de 600 euros) serán aboadas solidariamente polas demandas.-Esta resolución notifícase ás partes facéndolles saber que a mesma non é firme, e que contra a mesma cabe interpor un recurso de suplicación, perante a Sala do Social do Tribunal Superior de Xustiza de Galiza.-O devandito recurso deberá anunciarse ante este mesmo Xulgado mediante unha comparecencia ou un escrito no prazo dos cinco días hábiles seguintes ó da notificación da sentenza, realizando o depósito legal mediante o ingreso da cantidade na conta da entidade “Banesto” núm.2324000065, indicando o número de procedemento.-De non se anunciar recurso, debe procederse ó arquivo das actuacións, logo de dalas de baixa no libro correspondente.-Así o acordo, decido e asino.-DALILA DOPAZO BLANCO, maxistrada-xuíza do Xulgado do Social núm.3 de Lugo.-Rubricado.- Publicación.- A anterior sentenza ditada pola maxistrada-xuíza foi entregada, lida e publicada esta data e na miña presenza. Dou fe, como secretaria do Xulgado do Social núm.3 de Lugo.-Landing Bousquet Iosub.-Rubricado”. E para que sirva de notificación en legal forma Dinamización do Medio Rural, en ignorado paradoiro, expido a presente para a súa inserción no Boletín Oficial da provincia de Pontevedra. Advírtese ao destinatario que as seguintes comunicacións faranse fixando copia da resolución ou da cédula no taboleiro de anuncios da Oficina xudicial, salvo o suposto da comunicación das resolucións que deban revestir forma de auto ou sentenza, ou cando se trate de emprazamento. En Lugo, a vinte e dous de abril de dous mil quince.—A Secretaria Xudicial.